Un apartament de 2,5 milioane de euro din centrul Capitalei, mai exact pe strada Dumbrava Roșie, adică în zona Icoanei, a fost scos la vânzare de proprietarul care nu a locuit nicio zi în el.
Apartamentul de lux, listat de Premier Estate, agenție fondată și condusă de Andreea Comșa, are o suprafață de 290 de metri pătrați construiți, din care 250 metri pătrați utili. Apartamentul are trei dormitoare, living, trei băi și, evident, o bucătărie generoasă, complet utilată.
Clădirea în care se află a fost construită în 2022, dar dezvoltatorul a păstrat fațada clădirii vechi "peste care a fost construită". Apartamentul iese în evidență și prin înălțimea încăperilor, de 3,80 metri înălțime. Există și o mică terasă de 13 mp.
În plus, apartamentul vine cu două locuri de parcare în subteran, o facilitate utilă într-un cartier vechi, unde locurile de parcare la liber nu prea există în zonă.
Totodată, apartamentul este dotat cu încălzire prin pardoseală și climatizare cu ventiloconvectoare.
Citeste si:
Apartamentul fusese cumpărat de actualul proprietar (persoană fizică) pentru uz personal, dar nu a fost locuit niciodată.
În rest, fotografiile vorbesc de la sine, iar pentru cei care își doresc un apartament cu mult alb, s-ar putea să fie o alegere simplă, fără să se gândească la renovări, mai ales că apartamentul este nou.
Sursa foto: Premier Estate
Te-ar putea interesa și: